આ ઉપરાંત એક વર્ષ પહેલા ટંકારા લતીપર રોડ પર જીનમાંથી રોકડની ચોરી, મિતાણા ડેમ પાસે બહુચર માતાના મંદિરની દાનપેટી કટરથી કાપી રોકડની ચોરી, પાંચ મહિના પહેલા કુવાડવા રોડ પર ગેલોપ્સ પ્રા. લિ. (મહિન્દ્રાના શો રૂમ)માં ચોરી, કાલાવડ રોડ પર ઇશ્વરીયામાં ઇનોવેટીવ સ્કૂલમાં ચોરી, ગોંડલ રોડ પર સુમન બજાજ ઓટોના શો રૂમમાં ચોરીનો પ્રયાસ, ગોંડલ રોડ પર સોમનાથ ઓટો યામાહાના શો રૂમમાં રોકડ ચોરી, ટીવીએસના શો રૂમમાં ચોરીનો પ્રયાસ, કુવાડવા રોડ માલિયાસણ પાસે મહિન્દ્રાના શો રૂમમાં ચોરી, ચાર મહિના પહેલા પરા પીપળીયામાં ગૌશાળાની બાજુમાં આહિર કન્યા છાત્રાલયમાં ચોરીનો પ્રયાસ,પરા પીપળીયામાં વોરા સ્કૂલમાં રોકડની ચોરી, મોરબી રોડ રતનપરમાં પંચદેવી મંદિરમાં ત્રાટકી પુજારી દંપતિ પર હુમલો કરી સોનાની બુટી, સાંકળા, માળા, રોકડની લૂંટ, રતનપર રામધામ સોાયટી કલ્પવૃક્ષ બંગલોમાંથી બાઇકની ચોરી, છતર ગામે ઇન્વીટેકસ નામના કારખાનામાં ચોરીની કોશિષ, છતરમાં શ્રીરામ પોલીપેકસમાં ચોરી તેમજ પંદર દિવસ પહેલા મિંતાણા ગામ ડેમની બાજુમાં ચોરીનો સમાવેશ થાય છે.